Prijava
na biltene | Odjava
| Uredi
svoj profil

Uvodnik

Pred vama je 7.
broj biltena za razvojne inženjere. Kao i inače, donosimo vam
pregršt novosti, programerskih članaka i zanimljivosti, a
spomenimo i još nekoliko važnih stvari. Na stranicama
konferencije WinDays objavljena je satnica
predavanja - pogledajte i, ukoliko dolazite u Opatiju,
odaberite predavanja koja ćete slušati.

U tijeku su
pripreme za novo, nadopunjeno izdanje CD-a s Partnerskim
rješenjima na Microsoftovoj platformi. Ovo izdanje CD-a će
dobiti svi sudionici konferencije WinDays 2005! Stoga vas
pozivamo da prijavite sva rješenja koje ste razvili koristeći
Microsoftovu platformu te nam na taj način dopustite objavu
vaših sadržaja u sklopu Microsoftove promocije partnera. Kako
bi osigurali da vaši sadržaji budu uključeni na WinDays 2005
izdanje CD-a, prijavite svoja rješenja do 01.04.2005.
Na tom CD-u će biti i sva do sada prijavljena rješenja
objavljena na našim
web-stranicama. Ukoliko kod već objavljenih rješenja
želite unijeti neke preinake, javite nam se na e-mail. Sve
informacije oko procesa objave vaših rješenja možete pronaći
na web-stranicama
za partnere.

Što se tiče našeg biltena, želimo
vaše komentare! Pošaljite nam ih na [email-masked],
a najbolji komentar ili konstruktivnu kritiku nagradit ćemo
knjigom "Microsoft SQL Server 2000 Reporting Services Step By
Step". Recite što vam se ne sviđa, što bi željeli promijeniti
ili nas jednostavno pohvalite i osvojite knjigu. Do sljedećeg
biltena, ugodno čitanje!

Novosti
i najave

Želite
razvijati softver koristeći SQL Server 2005 i Visual
Studio 2005?

Microsoft
nudi ISV tvrtkama (Independent Software Vendors)
mogućnost da se registriraju za Technical
Enablement for ISVs za SQL Server 2005 i Visual
Studio 2005. Ukoliko imate namjeru razvijati rješenja na
toj platformi, registrirajte se, a Microsoft će vam
ponuditi niz pogodnosti. One inicijalno uključuju SQL
Server 2005 Resource Kit, knjigu "A First Look at
Microsoft SQL Server 2005 for Developers", mogućnost
objave tehničkih članaka na ISV Community Centeru, a
planirane su i druge pogodnosti o kojima ćete naknadno
dobiti informacije. Stoga, zanima li vas SQL Server 2005
i Visual Studio 2005 - iskoristite pogodnosti!

Dođite
na finale Imagine Cupa!

Završen
je prvi krug Imagine Cup natjecanja u kojem su studenti
imali priliku pokazati koliko dobro vladaju modernim
tehnologijama te osvojiti vrijedne nagrade. Ukupno je
bilo 247 prijava u 9 kategorija, a kategorija
softverskog dizajna je jedina za koju se natjecanje
odvijalo lokalno. Studenti su radili u timovima do 4
člana, a pomoć od Microsofta su dobili u literaturi,
softveru i communityu koji im je pomagao
savjetima. Lokalno finale natjecanja u softverskom
dizajnu će se održati na FER-u 6.4.2005. s početkom u
13 sati, gdje će se izabrati studentski rad koji će
predstavljati Hrvatsku ili BiH u drugom krugu
regionalnog natjecanja u Grčkoj. Uz predstavljanje
projekata, ovaj događaj upotpunit će dva predavanja:
Visual Studio 2005 Express (Tomislav Bronzin) i SQL
Server 2005 Express (Krešimir Radošević). Bez obzira da
li ste student kojeg zanimaju projekti kolega, da li
tražite nove programerske snage koje bi mogli zaposliti,
ili vas jednostavno zanimaju predavanja koja će se
održati - prisustvujte ovom događanju!

Isprobajte
Microsoftov softver u virtualnim laboratorijima

Želite
instalirati najnoviji softver, no nemate potpuno
povjerenje u njega i htjeli bi ga prvo isprobati u nekoj
odvojenoj okolini? Zar ne bi bilo izvrsno kad bi imali
mogućnost testiranja novih poslužitelja odmah, bez
potrebe za formatiranjem tvrdog diska na svom računalu
ili dediciranja posebnih računala za projekt?
Zahvaljujući TechNet
Virtual Labovima - to sad i možete! Na raspolaganju
vam stoje laboratoriji u kojima možete isprobati, među
ostalim, SharePoint Portal Server 2003, Windows Server
2003, Exchange, SQL Server, Operations Manager (MOM)
2005, SMS 2003, ISA Server i Live Communications Server
2005. Isprobajte novi način učenja i upoznavanja s
tehnologijama!

Programiranje

Novi
DataGrid u .NET-u 2.0

Oko
upotrebljivosti kontrole DataGrid u .NET-u 1.x postoje
oprečna mišljenja, stoga je vrlo zanimljivo pogledati
što donosi .NET 2.0. Nova kontrola DataGridView je
rezultat svih komentara i prijedloga na prethodnu
verziju i među ostalim, donosi mogućnosti mnogo
detaljnijeg formatiranja, ima znatno bolje performanse,
u potpunosti je proširiva, što je rezultat bogatijeg
modela događaja. Za više informacija, pročitajte
članak objavljen na MSDN-u.

Izrada
kontrola za Windows aplikacije - ColorPicker.NET

Ako
najbolje učite na primjerima i želite naučiti izrađivati
vlastite kontrole za Windows aplikacije, pogledajte
članak u kojem je objašnjena izrada kontrole
ColorPicker.NET. Kao što i samo ime kaže, radi se o
kontroli za izbor boje. Kroz njenu izradu upoznat ćete
različite koncepte izrade kontrola te osjetiti što sve
uključuje jedan takav programerski zahvat.

Programeri,
upoznajte Visual Studio 2005 Team System!

Jedan
od najvećih Microsoftovih programerskih noviteta čiji je
predstavljanje javnosti zakazano za ovu godinu jest
Visual Studio Team System. Radi se o rješenju koje
pokriva kompletan proces razvoja softvera, od praćenja
rada na pojedinim elementima, različitih metoda
testiranja i analize koda pa sve do modeliranja i izrade
arhitekture kompletnog sustava. Naravno, to nije ni
približno sve - želite li se upoznati s Visual Studio
Team Systemom i njegovim komponentama te vidjeti kako on
donosi novitete za svakog člana razvojnog tima, pročitajte
članak objavljen u novom MSDN Magazineu.

Zanimljivosti
i download

Testirajte
svoja znanja

Tražite
li način kako provjeriti razinu vlastitog znanja i
poboljšati svoje vještine, isprobajte Microsoft
Skills Assessment. Na raspolaganju vam stoje
testovi za Windows XP, Windows Server System i
drugi, a posebno zanimljiv je i test znanja za
Visual Studio .NET.

Kako
Microsoft vodi svoje IT sustave?

Ogromna
infrastruktura Microsoftu daje priliku da kod sebe
upogoni vlastita enterprise rješenja. Microsoft
IT Showcase daje tako IT profesionalcima
jedinstven pogled na procese razvoja, instalacije
i upravljanja rješenjima unutar Microsofta. Među
ostalim, na web-stranicama ćete pronaći dokumente
koji opisuju način izrade Microsoftovih ključnih
poslovnih aplikacija, strategija instalacije,
iskustava prvih korisnika, najbolje preporuke i
inicijative. Rješenja upogonjena u Microsoftu
uključuju .NET aplikacije, eBusiness rješenja, CRM
rješenja, poslužitelje i klijentske aplikacije,
sigurnosna rješenja, itd.

Koristite
web-servise u Office aplikacijama

Želite
li koristiti web-servise u Office aplikacijama,
iskoristite Office
2003 Web Services Toolkit 2.01 koji vam
omogućava pozivanje web-servisa kroz Visual
Basic for Applications (VBA) jezik. Novi
toolkit podržava Office SOAP 3.0 te donosi
poboljšano upravljanje složenim tipovima
podataka.

101
C# i VB.NET primjer

Primjeri
su najbolji način učenja - preuzmite kolekciju
primjera za Visual Basic .NET i C# koji pokazuju
različite mogućnosti jezika za pristup podacima,
razvoj desktop-aplikacija, web-aplikacija i
web-servisa, rad s XML-om, datotekama, COM+
tehnologijom, ADO.NET-om, a pokrivene su i
naprednije teme poput GDI+ primjera,
serijalizacije, MSMQ-a i Windows servisa.

Microsoftova
zajednica i newsgrupe

Novi
MVP-evi - Saša Bart i Ivan Šaškor

Uz
tri već prekaljena i iskusna MVP-a u hrvatskom
communityu (Andrej Radinger - Mobile Devices MVP,
Krešimir Radošević - SQL Server MVP i Tomislav Bronzin -
Solutions Architect MVP), odnedavno imamo i dva nova
MVP-a. To su Saša Bart (Windows Server - Security MVP) i
Ivan Šaškor (Visual Developer - Solutions Architect
MVP). Saša je poznati stručnjak za sigurnost, sudionik i
moderator newsgrupa o sigurnosti i čest predavač
na Microsoftovim događanjima, a Ivanova je najveća
zasluga spektakularno pokretanje i aktiviranje
communitya u Splitu. To je najveće priznanje koje
pojedinci mogu dobiti od strane Microsofta, a više o MVP
programu možete pročitati na www.microsoft.com/mvp.

Savjeti
s newsgrupa

Imam
aplikaciju pisanu u Visual Basicu 6, no izvršna datoteka
je narasla na 30 MB. Zbog čega je EXE tako velik?

Visual Basic EXE se ni po čemu ne razlikuje od bilo
kojeg drugog EXE-a, pa prema tome sva općenita pravila
vrijede i ovdje. Stvari koje direktno povećavaju opseg
jesu:
1. Postojanje (velikih) grafičkih
elemenata (slika) ili multimedijalnih
sadržaja.
Lijek: Spremiti iste u komprimiranom obliku
u resource datoteku unutar istog EXE-a (ili još
bolje, u posebni DLL) i raspakirati ih u run-time
okruženju (to je obično potrebno napraviti samo
jednom).
2. Velika količina (dugačkih)
stringova poput raznih poruka i slično.
Lijek:
Definirati što je moguće više predložaka unutar
resource datoteka za takve slučajeve (nije uvijek
moguće, a i kada jest, bitno mijenja način rada u samom
kodu).
3. Loše strukturiranje
programa.
Lijek: Izdvojiti logičke cjeline u posebne
DLL-ove (ovo se odnosi i na forme!).
4. DEBUG
mode kompajlera.
Lijek: Skinuti DEBUG mod prilikom
zadnje kompilacije.
Na opseg ne utječe bitno broj
kontrola, jer su one ionako u posebnim OCX-ovima.
Njihovo instanciranje u run-time-u nema nikakve
veze sa veličinom EXE datoteke, nego s količinom
potrebnog RAM-a. Velik broj kontrola na nekoj formi samo
malo povećava EXE (inicijalizacijski kod koji generira
kompajler), ali može zato dovesti do problema s
ograničenjima, pa se zato kontrole istoga tipa trebaju
stavljati u matrice (indeksirano).
(prenesen odgovor
Ariana
Stipića)
microsoft.private.croatia.developers,
11.3.2005

Kako dobiti na SQL Serveru
trenutan datum u ISO formatu YYYYMMDD?
SELECT
CONVERT(char(8),
GETDATE(),112)
microsoft.private.croatia.sql,
11.3.2005

Kako dobiti apsolutne koordinate
neke kontrole na
ekranu?
Control.PointToScreen(Control.Location)
microsoft.private.croatia.developers,
10.3.2005

Broj
7

Ožujak 2005.

U
ovom izdanju:

Uvodnik

Novosti
i najave

Programiranje

Zanimljivosti
i download

Microsoftova
zajednica i newsgrupe

Događanja

•

WinDays 2005

26.4.2005 - 29.4.2005
Opatija
Više
informacija...

•

MS Worldwide Partner
Conference 2005
8.7.2005 -
10.7.2005
Minneapolis, SAD
Više
informacija...

Zanimljivi
blogovi

Sigurnost
iz prve ruke - blogovi vodećih sigurnosnih
stručnjaka iz Microsoftovog svijeta.

•

Jerry
Bryant's Security Blog

•

Steve
Riley's WebLog - Stuck somewhere between
marketing and consulting, and not afraid of (his
own) opinions

•

Michael
Howard's Web Log - A Simple Software Security
Guy at Microsoft

•

Brian
Johnson's Weblog - BufferOverrun

•

Eric
Lippert's Blog - Fabulous Adventures In
Coding

Jeste
li znali?

Časopis
asp.netPRO organizira godišnji izbor ASP.NET
proizvoda. Na njihovim web-stranicama
možete glasati za najbolje dodatke i alate za ASP.NET.
Odaberite svoje favorite koji vam pomažu u svakodnevnom
radu!

Još jedan zanimljivi izbor - američki
časopis Windows IT Pro pokrenuo je izbor za MCP
Hall of Fame, a u prvom krugu pobijedio je naš Dejan
Foro!

Na hrvatskim Microsoftovim web-stranicama
stalno se nadopunjuje dio o Windows Server
Systemu - objavljen je SQL
Server dio!

Microsoft
WinDays 2005

Brzi
linkovi

•

Microsoft
Hrvatska - informacije za razvojne inženjere

•

10
najčešćih nedoumica o MSDN pretplati

•

Kako
vam Microsoft može pomoći?

•

Certifikacija
aplikacija

•

Empower
program

Za
odjavu primanja ovog biltena odgovorite na poruku i upišite
UNSUBSCRIBE u polje Predmet (Subject). Odjaviti se možete i na
Microsoftovoj web-stranici,
gdje možete upravljati svim postavkama Microsoft.com komunikacije.

Pravne
informacije

Bilten je poslao Microsoft Hrvatska, Turinina
3, 10010 Zagreb.

Prijava
na biltene | Odjava
| Uredi
svoj profil

© 2005
Microsoft Hrvatska d.o.o.  Uvjeti
uporabe | Izjava o
privatnosti